Mai masoya da yawa: Tsaffin 'yan fansho sun sha alwashin yi wa Buhari ruwan kuri'u ▷ Legit.ng
Mai masoya da yawa: Tsaffin 'yan fansho sun sha alwashin yi wa Buhari ruwan kuri'u
15 days ago 1613 views by Mustapha Saddiq
Tsaffin ma'aikatan kamfanin jiragen saman Najeriya na Nigeria Airways da suka yi ritaya shekaru da dama da suka shude sun bayyana aniyar su ta zubawa Shugaban kasar Najeriya Muhammadu Buhari ruwan kuri'un su a zaben da ke tafe.
Tsaffin ma'aikatan wadanda yanzu haka suke karbar fansho sun bayyana jin dadin su karara ta yandda suka ce gwamnatocin da suka gabata sun yi fatali da bukatun su na biyan hakkokin su tsawon shekaru 14 amma gwamnatin shugaba Buhari ta share masu kukan su.
KU KARANTA: Magu ya aikawa Buhari wasikar sirri kan Mai shari'a Onnoghen
Legit.ng Hausa ta samu cewa a cikin wata sanarwa da ma'aikatan suka fitar dauke da sa hannun shugabannin 'yan fanshon na kungiyoyin su Injiniya Lookman Animashaun da kuma Mista Sam Nzene sun ce mambobin su sun shirya gangamin nuna goyon bayan su ga gwamnatin tarayyar.
Mai karatu dai zai iya tuna cewa gwamnatin tarayya karkashin shugabancin Shugaba Muhammadu Buhari ta biya tsaffin ma'aikatan kamfanin jiragen na Nigeria Airways hakkokin su na Fansho da giratuti.
Wannan kamar yadda muka samu ya biyo bayan umurnin da shugaba Muhammadu Buhari ya bayar na biyan su bayan an tantance su.
Kudin dai da aka biya su sun kai sama da Naira biliyan 50 kamar yadda muka samu alkaluma.
2018 WAEC time table Baba Ijebu Top 10 richest musician in the world All art courses Application letter
Zaman Atiku da Gwamnonin PDP ya canza lissafin Buhari a Yankin Kudu